b'\n_START_ARTICLE_\nOperaatio RY\n_START_PARAGRAPH_\nOperaatio RY oli toisessa maailmansodassa Japanin suunnitelma valloittaa Naurun ja Banaban saaret niiden huomattavien fosfaattiesiintymien takia. Operaation suunnittelu alkoi huhtikuussa 1942 ja alun perin suunnitelma oli tarkoitus toteuttaa 10. toukokuuta yhdess\xc3\xa4 Korallimeren taisteluun johtaneen operaatio Mon kanssa, mutta ensimm\xc3\xa4inen yritys vallata saaret ep\xc3\xa4onnistui 15. toukokuuta menness\xc3\xa4. Operaatio toteutettiin my\xc3\xb6hemmin onnistuneesti 29.\xe2\x80\x9330. elokuuta 1942 v\xc3\xa4lisen\xc3\xa4 aikana.'